บลจ.เอ็มเอฟซี เปิดกองทุน MK6S33 อายุ 6 เดือนลงทุนในภาครัฐ-เอกชนทั้งใน-ตปท. ขาย 1-8 ส.ค.
บลจ.เอ็มเอฟซี เปิดกองทุน MK6S33 อายุ 6 เดือนลงทุนในภาครัฐ-เอกชนทั้งใน-ตปท. หลังครบอายุจะรับซื้อคืนหน่วยลงทุนอัตโนมัติพร้อมโอนไปยังกองทุนเปิด MM-GOV เพื่อต่อยอดการลงทุน ขาย 1-8 ส.ค.นี้
2 ส.ค. 2559

นางสาวประภา ปูรณโชติ กรรมการผู้จัดการ บริษัทหลักทรัพย์จัดการกองทุนเอ็มเอฟซี จำกัด หรือ บลจ.เอ็มเอฟซี เปิดเผยว่า บลจ.เอ็มเอฟซี เปิดขายกองทุนเปิดเอ็มเอฟซี กาญจนทรัพย์ 6 ซีรี่ส์ 33 (MK6S33) อายุโครงการประมาณ 6 เดือน เป็นกองทุนตราสารหนี้ ลงทุนในภาครัฐและเอกชนทั้งในและต่างประเทศ มีการป้องกันความเสี่ยงจากอัตราแลกเปลี่ยนเต็มจำนวน หลังครบอายุจะรับซื้อคืนหน่วยลงทุนอัตโนมัติพร้อมโอนไปยังกองทุนเปิด MM-GOV เพื่อต่อยอดการลงทุน โดยจะเสนอขายตั้งแต่วันที่ 1-8 สิงหาคม 2559
โดยกองทุน MK6S33 เป็นกองทุนรวมตราสารหนี้ ซึ่งจะลงทุนในต่างประเทศไม่เกินร้อยละ 79 ของมูลค่าทรัพย์สินสุทธิ รับซื้อคืนหน่วยลงทุนโดยอัตโนมัติในอัตราร้อยละ 1.65 ต่อปี โดยมีนโยบายลงทุนในตราสารหนี้ที่มีคุณภาพทั้งในและต่างประเทศ เช่น ตั๋วเงินคลัง พันธบัตรรัฐบาล พันธบัตรธนาคารแห่งชาติ พันธบัตรรัฐวิสาหกิจ ตราสารหนี้ที่ออกโดยนิติบุคคลที่มีกฎหมายเฉพาะจัดตั้งขึ้น ตราสารหนี้ที่ออกโดยธนาคารต่างประเทศ และตราสารหนี้เอกชนที่ได้รับการจัดอันดับความน่าเชื่อถือในอันดับที่สามารถลงทุนได้ (ไม่ต่ำกว่า BBB-)
สำหรับตัวอย่างตราสารที่คาดว่ากองทุนจะลงทุนดังนี้ เงินฝากประจำ Union Nation Bank (UNB) ธนาคารของสหรัฐอาหรับเอมิเรตส์ อันดับความน่าเชื่อถือ Moody’s:A1 / Fitch:A+ ร้อยละ 6 ผลตอบแทนของตราสารในรูปของเงินบาทโดยประมาณร้อยละ 1.64 ต่อปี ผลตอบแทนที่คาดว่าจะได้รับจากการลงทุนร้อยละ 0.10 ต่อปี เงินฝากประจำของ China Construction Bank (CCB) ธนาคารของจีน อันดับความน่าเชื่อถือ Moody’s: A1 / S&amp;P:A / Fitch: A  ร้อยละ 22 ผลตอบแทนของตราสารในรูปของเงินบาทโดยประมาณร้อยละ 1.64 ต่อปี ผลตอบแทนที่คาดว่าจะได้รับจากการลงทุนร้อยละ 0.36 ต่อปี
ทั้งนี้เงินฝากประจำของ Agricultural Bank of China ธนาคารของจีน อันดับความน่าเชื่อถือ Moody’s: A1 / S&amp;P:A/ Fitch:A ร้อยละ 24 ผลตอบแทนของตราสารในรูปของเงินบาทโดยประมาณร้อยละ 1.73 ต่อปี ผลตอบแทนที่คาดว่าจะได้รับจากการลงทุนร้อยละ 0.42 ต่อปี ตั๋วแลกเงินของบมจ.ทีพีไอ โพลีน (TPIPL) อันดับความน่าเชื่อถือ TRIS:BBB+ ร้อยละ 24.17 ผลตอบแทนของตราสารในรูปของเงินบาทโดยประมาณร้อยละ 2 ต่อปี ผลตอบแทนที่คาดว่าจะได้รับจากการลงทุนร้อยละ 0.48 ต่อปี และหุ้นกู้บมจ.เอเซียเสริมกิจลิสซิ่ง (ASK) อันดับความน่าเชื่อถือ TRIS:BBB+ ร้อยละ 23.83 ผลตอบแทนของตราสารในรูปของเงินบาทโดยประมาณร้อยละ 1.85 ต่อปี ผลตอบแทนที่คาดว่าจะได้รับจากการลงทุนร้อยละ 0.44 ต่อปี ทั้งนี้กองทุนอาจพิจารณาลงทุนในตราสารอื่นแทนหรือเพิ่มเติม โดยมีอันดับความน่าเชื่อถือไม่ต่ำกว่า BBB-
นอกจากนี้ประมาณการผลตอบแทนที่ได้รับจากการลงทุนร้อยละ 1.80 ต่อปี ประมาณการค่าใช้จ่ายของกองทุนร้อยละ 0.15 ต่อปี และประมาณการผลตอบแทนหลังหักค่าใช้จ่ายจากการรับซื้อคืนหน่วยลงทุนโดยอัตโนมัติ ร้อยละ 1.65 ต่อปี หากไม่สามารถลงทุนให้เป็นไปตามที่กำหนดไว้เนื่องจากสภาวะตลาดมีการเปลี่ยนแปลงไป บริษัทจัดการอาจไม่รับซื้อคืนหน่วยลงทุนตามอัตราดังกล่าว
ทั้งนี้ กองทุนเปิด MK6S33 เหมาะสำหรับผู้ที่สามารถรับความเสี่ยงจากการลงทุนในตราสารหนี้ทั้งในและต่างประเทศได้ โดยลงทุนได้ในระยะเวลาปานกลาง และผลตอบแทนไม่ต้องเสียภาษีสำหรับบุคคลธรรมดา การลงทุนมีความเสี่ยง